กระทรวงสาธารณสุข เตือนอย่าชะล่าใจแม้สถานกาณณ์โควิด-19 ในไทยดีต่อเนื่อง ย้ำพฤติกรรมรักษาสุขอนามัยส่วนบุคคล
กระทรวงสาธารณสุข เตือนอย่าชะล่าใจแม้สถานกาณณ์โควิด-19 ในไทยดีต่อเนื่อง ย้ำพฤติกรรมรักษาสุขอนามัยส่วนบุคคล  นายแพทย์อนุพงศ์ สุจริยากุล ผู้ทรงคุณวุฒิกรมควบคุมโรค กระทรวงสาธารณสุข กล่าวถึงกรณีมีรายงานต่างประเทศวิเคราะห์ว่าการระบาดของโรคโควิด-19 ของไทยอยู่ในลักษณะขาลง ใกล้สิ้นสุดการระบาด ว่า แนวโน้มการระบาดของไทยที่มีรายงานผู้ป่วยหลักเดียวติดต่อกันมาสักระยะ เป็นความสำเร็จของการควบคุมการระบาดในระลอกแรกเท่านั้น โดยขณะที่ไทยค่อยๆ ทยอยผ่อนปรนกิจการ/กิจกรรม แบ่งเป็นระยะที่ 1,2,3,4 แต่ละช่วงของการผ่อนปรนยังต้องมีการจับตาอย่างต่อเนื่อง และยังจำเป็นอย่างยิ่งที่ต้องขอความร่วมมือจากประชาชน ผู้ประกอบการและหน่วยงานต่างๆ หากเราไม่ตระหนักก็จะทำให้มีผู้ป่วยกลับมาอีก เกิดการระบาดระลอก 2ทั้งนี้จากการสำรวจสำรวจพฤติกรรมการประชาชนผ่านออนไลน์ โดยดีดีซีโพล กรมควบคุมโรค พบล่าสุดประชาชนมีพฤติกรรมป้องกันลดลง โดยเฉพาะการล้างมือ จกาที่เคยสำรวจครั้งแรกพบประชาชนล้างมือถึงร้อยละ 80 และล่าสุดตกลงมาเหลือร้อยละ 60 จึงขอเน้นย้ำประชาชนอย่าการ์ดตก ให้ตระหนักเสมอว่าการล้างมือ สวมหน้ากากอนามัย และการเว้นระยะห่าง เป็นหนึ่งในปัจจัยสำคัญของการใช้ชีวิต